Diari Oficial de la Generalitat Valenciana


Sumari del DOGV 5269, del 30-05-2006 (2006/6402)

DECRET 75/2006, de 26 de maig, del Consell, pel qual s'inclou en el Catàleg de Forests d'Utilitat Pública de la província d'Alacant la forest denominada Sierra de Callosa, situada al terme municipal de Callosa de Segura i propietat d'aquest ajuntament.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5269

Data del DOGV
:   30-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6402


Data del document
:   26-05-2006

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Callosa de Segura
    * muntanya de l'estat

DECRET 75/2006, de 26 de maig, del Consell, pel qual s'inclou en el Catàleg de Forests d'Utilitat Pública de la província d'Alacant la forest denominada Sierra de Callosa, situada al terme municipal de Callosa de Segura i propietat d'aquest ajuntament. [2006/6402]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient de declaració d'utilitat pública i la inclusió en el Catàleg de forests d'utilitat pública de la província d'Alacant de la forest denominada Sierra de Callosa, s'han justificat plenament les circumstàncies que el motiven i el Ple de l'Ajuntament de Callosa de Segura ha adoptat l'acord en el que manifesta la seua conformitat per a la inclusió de la forest Sierra de Callosa en el Catàleg de forests d'utilitat pública, per això dictem el corresponent decret.   
Per raó d'això, a proposta del conseller de Territori i Habitatge i amb la deliberació prèvia del Consell, en la reunió del dia 26 de maig de 2006,  
DECRETE  
Article 1  
Declarar d'utilitat pública la forest Sierra de Callosa, propietat de l'Ajuntament de Callosa de Segura, d'una superfície de 155,824 ha., que correspon a part de la parcel.la 6 polígon 13 del municipi de Callosa de Segura.  
Article 2  
Incloure en el Catàleg de Forests d'Utilitat Pública de la província d'Alacant la forest Sierra de Callosa, amb el número 147, de la forma següent:  
Província: Alacant.  
Partit judicial: Orihuela.  
Terme municipal: Callosa de Segura.  
Nom: Sierra de Callosa.  
Número: 147.  
Pertinença: Ajuntament de Callosa de Segura.  
Límits: nord, terme municipal de Cox i propietat particular; est, nucli urbà de Callosa de Segura; sud, propietat particular i nucli urbà de Callosa de Segura; i oest, termes municipals de Redován i Cox.  
Cabuda pública: 155,824 ha.  
Cabuda total: 156,961 ha.  
DISPOSICIÓ FINAL  
El present decret tindrà efectes des de l'endemà de la publicació en el Diari Oficial de la Generalitat.  
Contra el present decret, els interessats poden interposar recurs contenciós administratiu en el termini de dos mesos comptadors a partir de l'endemà de la publicació d'aquest decret en el Diari Oficial de la Generalitat, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Generalitat, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
València, 26 de maig de 2006  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
RAFAEL BLASCO CASTANY